Public procurement notice: Prior Information Notice Without Call For Competition
Published: 2022-10-18
Buyer: Københavns Kommune - Teknik- og Miljøforvaltningen
Country: DK
Contract type: Services
CPV classification: 34300000 | 34310000 | 34320000 | 34330000 | 34350000

Technical requirements: Invitation til markedsdialog vedr.  Københavns Kommunes kommende udbud af værkstedsydelser til køretøjer under 3500 kg
Med denne forhåndsmeddelelse annonceres invitation til deltagelse i en markedsdialog med Københavns Kommune vedrørende anskaffelse af Værkstedsydelser til kommunens køretøjer under 3500 kg.
Aktører der er interesserede i at deltage i markedsdialogen, skal indgive en anmodning igennem Mercell, via kommunikationsfanen. Anmodninger modtages ikke på anden vis end igennem Mercell.
Alle interesserede aktører har mulighed for at oprette en profil i Mercell. For hjælp og support henvises til support.dk@mercell.com eller telefon: +45 63 13 37 00.
Københavns Kommune er i gang med at forberede det kommende udbud af Værkstedsydelser (vedligehold og reparationer, reservedele og forbrugsstoffer) for kommunens køretøjer under 3500 kg og ønsker til brug for udarbejdelse af udbudsmaterialet at drøfte opgaven og vilkårene for udførelsen heraf med markeds-aktørerne inden for rammerne af den lovlige markedsdialog, som kan finde sted i medfør af udbudslovens § 39 og under iagttagelse af ligebehandlingsprincippet.
Københavns Kommune inviterer derfor relevante aktører på markedet til en markedsdialog som skal resultere i at Københavns Kommune opnår en bred forståelse for og kvalificeret forventning til, hvad markedets løsninger på området kan tilbyde.
Københavns Kommune inviterer maksimalt 6 aktører til deltagelse. Såfremt mere end seks virksomheder henvender sig på baggrund af nærværende opfordring til deltagelse i markedsdialog, vil udvælgelsen af dialogpartnere ske på grundlag af objektive og saglige kriterier, idet det tilstræbes, at gruppen af dialogpartnere sammensættes på en sådan måde, at den er repræsentativ for markedet set i forhold til:
1) Leverandørernes størrelse (det tilstræbes, at de udvalgte dialogdeltagere repræsenterer både små, mellemstore og større virksomheder på markedet i videst muligt omfang)
2) Leverandørens erfaring med at levere værkstedsydelser til større virksomheder og/eller offentlige myndigheder (det tilstræbes, at de udvalgte dialogdeltagere har en viden om, hvordan Værkstedsydelser bedst sammenstykkes, udbydes og gennemføres i forhold til indkøb af værkstedsydelser hos brugerne)
I forbindelse med anmodning om deltagelse i markedsdialogen bedes interesserede leverandører redegøre for virksomhedens størrelse og erfaring med at levere værkstedsydelser til større virksomheder og/eller offentlige myndigheder, jf. punkt 1 og 2 ovenfor. Oplysningerne indsendes igennem Mercell, via kommunikationsfanen.
Københavns Kommune forventer at gennemføre seks individuelle møder. Markedsdialogmøderne forventes at vare maksimalt 1 1/ 2 time og afholdes hos Københavns Kommune - Teknik og Miljøforvaltningen, Njalsgade 13, 2300 KBH S i uge 45, den 9. og 10. november 2022.
Københavns Kommune har udarbejdet en spørgeramme inkl. svarskabelon, bilag 1, der er vedlagt i Mercell.  Leverandører der inviteres til at deltage i markedsdialogen bedes udfylde og uploade skemaet i udfyldt stand via kommunikationsfanen i Mercell senest fredag den 4. november 2022, kl. 16:00.
Møderne vil blive tilrettelagt på en sådan måde, at alle deltagere får de samme oplysninger, og spørgsmålene stilles ud fra spørgerammen.